રાહુલ ગાંધી ગત 31 ઓગસ્ટે નેપાળ માટે રવાના થયા હતા અને ત્યાંથી કૈલાશ માટે પ્રસ્થાન કર્યું હતું. રાહુલ ગાંધીએ ટ્વિટર પર કૈલાશ પર્વતનો એક વીડિયો શેર કર્યો છે. સાથે જ લખ્યું છે કે ‘શિવ જ બ્રહ્માંડ છે.’ બુધવારે પણ રાહુલે સોશિયલ મીડિયા પર માનસરોવરની કેટલીક તસવીરો શેર કરીને લખ્યું હતું કે, “માનસરોવરનું પાણી મંદ અને શાંત છે. તે બધું જ આપે છે અને કશું જ ગુમાવતું નથી. અહીં કોઈ પણ પાણી પી શકે છે. અહીં કોઈ દ્વેષ નથી. આ જ કારણે આપણે ભારતમાં આ પાણીની પૂજા કરીએ છીએ.”